ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
1 ธ.ค. 2558

สรุปภาวะตลาดภาคเช้า :SET แกว่งตัวระหว่างแดนบวกและลบ – SET ไม่มีข่าวเข้ามากระทบการเคลื่อนไหวมากนัก โดยปรับตัวลงในช่วงเช้าก่อนที่จะฟื้นตัวขึ้นมาเคลื่อนไหวในแดนบวก และปิดตลาดที่ระดับ 1,361.80 จุด +2.10 จุด +0.15% ด้วยปริมาณซื้อขายเบาบางที่ 1.6 หมื่นล้านบาท หุ้นกลุ่มหลักที่ปรับตัวขึ้นได้แก่ ขนส่ง +1.0%, อสังหาฯ +0.5% ในขณะที่ ท่องเที่ยว -0.8% และอาหาร -0.7% ปรับตัวลงกดดันตลาด ด้านตลาดในภูมิภาคเคลื่อนไหวในแดนบวกเช่นเดียวกันโดยได้รับแรงสนับสนุนจากหุ้นกลุ่มสินค้าโภคภัณฑ์ที่ปรับตัวขึ้นมาก จากความคาดหวังว่าตัวเลขทางเศรษฐกิจ และคาดการณ์ PMI ของประเทศตะวันตกที่มีความหวังว่าจะออกมาดีในช่วงเย็น-ค่ำวันนี้ ค่าเงินบาททรงตัวอยู่ใกล้ 35.80 บาทหลังจาก IMF โหวตผ่านการคำนวณค่าเงิน CNY ใน SDR
กลยุทธ์ที่แนะนำ : ช่วงบ่าย: คาดดัชนี SET index แกว่งตัวในกรอบแคบต่อระหว่าง1,360-1,365 จุด โดยรวมยังไม่มีข่าวที่เข้ามาส่งผลต่อการเคลื่อนไหวของดัชนีมากนัก แนวต้านอยู่ที่ระดับ 1,370 และ 1,380 จุดและแนวรับอยู่ที่ระดับ 1,355, 1,345 จุด กลยุทธ์ การรีบาวด์ใช้เป็นจังหวะปรับพอร์ต สำหรับผู้มีหุ้นอยู่มาก ส่วนการเก็งกำไร เหมาะกับผู้รับความเสี่ยงได้สูง และควรเล่นสั้นๆ ทั้งนี้ หุ้นแนะนำตามสัญญาณเทคนิค ได้แก่ AOT (รับ 313 ต้าน 325 cut 310) และ ERW (รับ 4.22 ต้าน 4.38 cut 4.18)
 